b'\n_START_ARTICLE_\nAllan Davidson\n_START_SECTION_\nHokejska kariera\n_START_PARAGRAPH_\nBil je doma\xc4\x8din iz Kingstona, kjer je igral za tamkaj\xc5\xa1nje mladinsko mo\xc5\xa1tvo Kingston Frontenacs, s katerim je osvojil naslov lige Ontario Hockey Association v letih 1910 in 1911. V sezoni 1912/13 je zaigral za NHA mo\xc5\xa1tvo Toronto Blueshirts. Kmalu si je v mo\xc5\xa1tvu pridobil status nepogre\xc5\xa1ljivosti, saj je na polo\xc5\xbeaju desnega krilnega napadalca na 20 tekmah dosegel 19 zadetkov. Naslednjo sezono je bil uspe\xc5\xa1en 23-krat in je Blueshirtse povedel do svojega edinega Stanleyjevega pokala. Po izbruhu prve svetovne vojne leta 1914 se je vpisal v kanadsko vojsko._NEWLINE_Leta 1950 je bil sprejet v Hokejski hram slavnih lige NHL.\n_START_SECTION_\nVoja\xc5\xa1ka kariera\n_START_PARAGRAPH_\nDavidson se je v vojsko vpisal leta 1914 in do smrti, 16. junija 1915 v Belgiji, napredoval \xc5\xbee do \xc4\x8dina desetnika (lance corporal). Vpisan je na vojni spomenik Vimy Memorial v Franciji.'